สภาพอากาศในช่วง 1-2 วันนี้หลายพื้นที่ยังคงมีฝนตกต่อเนื่อง จากนั้นวันที่ 30 พฤษภาคมเป็นต้นไปปริมาณฝนจะลดลง
นายเมธี มหายศนันท์ ผู้อำนวยการกองพยากรณ์อากาศ กรมอุตุนิยมวิทยา เปิดเผยถึงสภาพอากาศของประเทศไทยช่วงสุดสัปดาห์นี้ว่า 1-2 วันนี้ (28-29 พ.ค.64) หลายพื้นที่ยังคงมีปริมาณฝนเพิ่มขึ้น โดยเฉพาะภาคเหนือและภาคตะวันออกเฉียงเหนือ ปริมาณฝนร้อยละ 60-70 ของพื้นที่อาจมีฝนตกหนักบางแห่ง ขณะที่ ภาคกลาง ปริมาณฝนร้อยละ 60 ของพื้นที่ ส่วนภาคตะวันออก ปริมาณฝนร้อยละ 70 ของพื้นที่และมีฝนตกหนักบางแห่งโดยเฉพาะตามแนวใช้ฝั่งที่จังหวัดจันทบุรี ตราดและระยอง และภาคใต้ ปริมาณฝนร้อยละ 60-70 ของพื้นที่ มีฝนตกหนักถึงหนักมากบางแห่ง จากนั้นวันที่ 30 พ.ค. เป็นต้นไป จนถึงวันที่ 2 มิ.ย. นี้ ปริมาณฝนของทุกพื้นที่จะลดลง เนื่องจากลมมรสุมตะวันตกเฉียงใต้เริ่มอ่อนกำลังลง ดังนั้นประชาชนควรรักษาสุขภาพเนื่องจากลักษณะอากาศที่เปลี่ยนแปลงไปประชาชนสามารถติดตามสภาพอากาศได้ที่เว็บไซต์กรมอุตุนิยมวิทยา  www.tmd.go.th หรือโทรสายด่วน 1182